projecte-aina/catalan_government_crawling huggingface dataset:
L'acreditació d'activitats, programes i centres de formació continuada a l'àmbit sanitari es vehicula mitjançant el Consell Català de la Formació Continuada de les Professions Sanitàries.
El Consell Català de Formació Continuada de les Professions Sanitàries (CCFCPS) es va crear l'any 2006 com a òrgan adscrit al Departament de Salut (Decret 407/2006 del 24 d'octubre).
La seva finalitat és la regulació de la formació continuada de les professions sanitàries establint mecanismes que garanteixin la coordinació i l'homogeneïtat de les estructures d'acreditació i la gestió de les institucions de formació continuada a Catalunya, així com els programes i les activitats de les diferents professions sanitàries.
Entenem com a formació continuada el procés d'aprenentatge que comença un cop s'han finalitzat els estudis de grau o d'especialització i que té com a finalitat mantenir o millorar la competència professional.
Les activitats de formació continuada no pretenen l'obtenció d'una nova qualificació o especialització, per tant, queden excloses del sistema d'acreditació les activitats de formació reglada com diplomes universitaris, postgraus, màsters, doctorats i similars que són activitats formatives d'àmbit i competència universitaris.
L'enquesta anual sobre la qualitat de la formació sanitària especialitzada respon a les previsions normatives, així com a la voluntat expressa del Departament de Salut d'assegurar el millor contínuum educatiu i desenvolupament dels professionals sanitaris a Catalunya.
Durant el període comprès entre el 6 de març i el 7 d'abril de 2015, els prop de 3.500 residents a Catalunya que realitzen la formació d'especialistes en ciències de la salut a les unitats docents i centres acreditats podran procedir a respondre de manera anònima les preguntes de l'enquesta clicant aquí o a través de l'enllaç de l'apartat "Destaquem".
El contingut de les preguntes gira entorn els diferents àmbits que conformen el període formatiu dels residents, des del procés d'acollida a l'hospital o unitat docent multiprofessional d'atenció familiar i comunitària, l'estructura de la docència, la infraestructura, les guàrdies, les rotacions, les activitats de recerca i formatives complementàries i l'avaluació.
Així mateix, s'ha considerat incorporar a l'enquesta d'enguany un bloc de preguntes vinculats a les competències transversals que fan referència a coneixements ètics, medicolegals, habilitats no tècniques i treball en equip.
El dia 3 de maig de 2010 es va publicar en el Butlletí Oficial de l'Estat el Reial decret 459/2010, de 16 d'abril, pel qual es regulen les condicions pel "Reconeixement d'efectes professionals a títols estrangers d'especialistes en ciències de la salut, obtinguts en Estats no membres de la Unió Europea".
L'homologació és el reconeixement oficial pel qual s'estableix que la formació rebuda per aconseguir el títol estranger que es presenta és equivalent al que s'exigeix aquí per a l'obtenció del títol espanyol, inclòs en el Catàleg oficial de titulacions.
L'homologació dels títols estrangers d'especialitats mèdiques i farmacèutiques exigeix la realització d'una prova teoricopràctica només en cas que la formació acreditada no equivalgui totalment al títol espanyol.
La prova avalua els coneixements teòrics i pràctics de la formació espanyola necessaris per a l'obtenció del títol i, en cas que no se superi, només podrà repetir-se una altra vegada un any després.
El Ministeri de Ciència i Innovació - M. Universitats - té competència en l'homologació d'aquests títols, que tenen els mateixos efectes que el títol espanyol amb el qual s'homologa, a tot el territori espanyol.
La convalidació consisteix en el reconeixement oficial d'estudis superiors cursats a un país estranger, amb títol o sense, amb l'objectiu de permetre a la persona interessada continuar-los aquí.
La convalidació correspon a la universitat espanyola on la persona interessada desitgi continuar els estudis i té efectes únicament acadèmics, ja que permet continuar els estudis dins el sistema educatiu espanyol fins a l'obtenció del corresponent títol universitari espanyol, amb tots els efectes que li corresponen.
El reconeixement de titulacions és un procediment administratiu mitjançant el qual determinades titulacions europees s'equiparen a les titulacions espanyoles oficials de la formació professional i permeten a la persona interessada exercir a Espanya en igualtat de condicions que una de nacional.
Aquest reconeixement té efectes exclusivament professionals, no acadèmics.
Estats membres de la Unió Europea (UE): Alemanya, Àustria, Bèlgica, Bulgària, Dinamarca, Eslovàquia, Eslovènia, Espanya, Estònia, Finlàndia, França, Grècia, Hongria, Irlanda, Itàlia, Letònia, Lituània, Luxemburg, Malta, Països Baixos, Polònia, Portugal, Regne Unit, República Txeca, Romania, Suècia i Xipre.
O de l'Espai Econòmic Europeu (EEE): Islàndia, Liechtenstein i Noruega.
La tramitació dels expedients de reconeixement de formacions professionals, branca sanitària, correspon a:
Departament de Salut de la Generalitat de Catalunya.
Reial Decret 581/2017 del 9 de juny, pel qual s'incorporen a l'ordenament jurídic espanyol la Directiva 2013/55/UE, i del Parlament Europeu i del Consell, de 20 de novembre de 2013, per la qual es modifica la Directiva 2005/36/CE, relativa al reconeixement de qualificacions professionals i el Reglament (UE) núm.1024/2012 relatiu a la cooperació administrativa a través del Sistema d'Informació del mercat interior (Reglament IMI).
Sol·licitud: La sol·licitud ha de ser formulada en document normalitzat i s'ha d'adreçar a la direcció de la Direcció General d'Ordenació Professional i Regulació Sanitària.
Els impresos de sol·licitud també es facilitaran gratuïtament en el Registre de l'Edifici Salvany (Roc Boronat, 81-95, 1a planta, Barcelona).
Descarregar formulari de sol·licitud
Documentació necessària: La sol·licitud s'haurà d'adreçar a l'òrgan competent per tramitar l'expedient, juntament amb els documents següents:
Les autoritats competents per compulsar les fotocòpies dels documents són:
O en qualsevol de les delegacions territorials del Departament de Salut:
L'expedient pot finalitzar de les tres maneres següents:
El termini màxim per dictar la resolució en aquest procediment és de quatre mesos.
Aquest termini restarà, però, en suspens quan l'òrgan competent requereixi a la persona interessada documentació necessària o addicional, d'acord amb l'article 21 de la Llei 39/2015, d'1 d'octubre, del procediment administratiu comú de les administracions públiques, fins a la recepció de la documentació requerida.
Transcorregut el termini establert sense que es dicti resolució, s'entendrà desestimada la sol·licitud, moment en el qual es podran interposar els recursos que siguin procedents.
Aquest procediment acredita la titulació obtinguda a l'Estat espanyol per poder sol·licitar el reconeixement professional en un altre estat membre de la Unió Europea o signatari de l'Acord sobre l'Espai Econòmic Europeu a efectes de poder exercir la professió en aquell país.
Estats membres de la Unió Europea (UE): Alemanya, Àustria, Bèlgica, Bulgària, Dinamarca, Eslovàquia, Eslovènia, Espanya, Estònia, Finlàndia, França, Grècia, Hongria, Irlanda, Itàlia, Letònia, Lituània, Luxemburg, Malta, Països Baixos, Polònia, Portugal, Regne Unit, República Txeca, Romania, Suècia i Xipre.
O de l'Espai Econòmic Europeu (EEE): Islàndia, Liechtenstein i Noruega.
La tramitació dels expedients d'acreditació de les formacions professionals, branca sanitària, correspon al:
Departament de Salut de la Generalitat de Catalunya.
Reial Decret 581/2017 del 9 de juny, pel qual s'incorporen a l'ordenament jurídic espanyol la Directiva 2013/55/UE, i del Parlament Europeu i del Consell, de 20 de novembre de 2013, per la qual es modifica la Directiva 2005/36/CE, relativa al reconeixement de qualificacions professionals i el Reglament (UE) núm.1024/2012 relatiu a la cooperació administrativa a través del Sistema d'Informació del mercat interior (Reglament IMI).
Sol·licitud: La sol·licitud ha de ser formulada en un document normalitzat i s'ha d'adreçar a la direcció de la Direcció General d'Ordenació Professional i Regulació Sanitària.
Els impresos de sol·licitud també es facilitaran gratuïtament en el Registre de l'Edifici Salvany (carrer de Roc Boronat, 81-95, 1a. planta, Barcelona).
Descarregar formulari de sol·licitud
Documentació necessària: La sol·licitud s'ha d'adreçar a l'òrgan competent per tramitar l'expedient, juntament amb els documents següents:
Les autoritats competents per compulsar les fotocòpies dels documents són:
Lloc de presentació de les sol·licituds: Les sol·licituds degudament emplenades i els documents requerits han de presentar-se en el Registre de l'Edifici Salvany:
O en qualsevol de les delegacions territorials del Departament de Salut
L'expedient pot finalitzar de les dues maneres següents:
El termini màxim per dictar la resolució en aquest procediment és de quatre mesos.
Aquest termini restarà, però, en suspens quan l'òrgan competent requereixi a la persona interessada documentació necessària o addicional, d'acord amb l'article 21 de la Llei 39/2015, d'1 d'octubre, del procediment administratiu comú de les administracions públiques, fins a la recepció de la documentació requerida.
Transcorregut el termini establert sense que es dicti resolució, s'entendrà desestimada la sol·licitud, moment en el qual s'hi podran interposar el recursos que siguin procedents.
> Signatura del Conveni entre el Departament de Salut i el Consell de Col·legis d'Infermeres i Infermers de Catalunya (CCIIC), per la delegació al CCIIC de la gestió de les acreditacions de les activitats de formació continuada per a infermeria.
> Informe del Consell Tècnic de teràpia ocupacional sobre les necessitats formatives del col·lectiu de terapeutes ocupacionals a Catalunya.
> Acord del Consell Tècnic de Medicina sobre les activitats d'acupuntura
> Suspensió cautelar acreditació activitats de formació continuada d'acupuntura i homeopatia.
> Taller: millorem les propostes formatives - 5a edició.
> Nota premsa participació CCFCPS a la reunió anual de l'ASME.
Per consultes o resolució de dubtes o qüestions relacionades amb l'acreditació d'activitats formatives del Consell Català de Formació Continuada de les Professions Sanitàries l'horari d'atenció telefònica (93 551 36 46) és de dilluns a divendres de 9:00 a 13:00 h o mitjançant la bústia de correu electrònic [EMAIL]
Aquest horari no s'aplica al Servei d'acreditació del Consell de Col·legis de Metges de Catalunya
Amb l'objectiu de comprovar el grau de satisfacció dels residents quant a la formació sanitària especialitzada que rebeu als hospitals i unitats docents d'atenció familiar i comunitària, un any més, el Departament de Salut inicia el període per donar resposta a l'enquesta anual sobre la qualitat de la formació sanitària especialitzada.
Tots els residents que realitzeu la formació en especialistes de ciències de la salut a Catalunya esteu cridats a participar en aquesta acció que, no només respon a les previsions normatives establertes, sinó que ve donada per la voluntat d'assegurar el millor contínuum educatiu i desenvolupament dels professionals sanitaris a Catalunya per part de la Direcció General d'Ordenació Professional i Regulació Sanitària.
Podeu accedir a l'enquesta clicant aquí a partir del proper 19 d'abril i fins al 19 de maig de 2016.
També podeu accedir a l'enquesta des del bàner lateral anomenat " Destaquem ".
L'enquesta es compon de 75 preguntes que giren a l'entorn dels diferents àmbits de la formació sanitària especialitzada, des del procés d'acollida, l'estructura de la docència, la infraestructura, les guàrdies, les rotacions, les activitats de recerca i formatives complementàries, l'avaluació, coneixements ètics, medicolegals, habilitats no tècniques i treball en equip.
El temps de resposta de tota l'enquesta oscil·la entre 5 i 8 minuts.
Com a resident de qualsevol any de formació, us animem a participar-hi per tal de col·laborar en el procés de millora continuada de la formació sanitària a Catalunya
La Formació Continuada (FC) té per objectiu el manteniment i millora de la competència professional.
L'oferta d'activitats de formació continuada adreçada als professionals de la salut és molt nombrosa i prové de molts proveïdors de formació diferents.
El sistema d'acreditació atorga uns crèdits a aquelles activitats que assoleixen uns mínims de qualitat en la seva planificació docent.
D'aquesta manera el professional pot triar entre l'oferta aquelles activitats que s' ajustin més a les seves necessitats sabent que compleixen uns mínims de qualitat.
Els crèdits atorgats tenen validesa a nivell de tot l'estat espanyol i a partir dels crèdits el professional pot disposar d'un currículum en FC que li permeti afrontar els requeriments que les organitzacions científiques, professionals o d'altra naturalesa puguin establir amb finalitats diverses.
Inspirat en les experiències de diversos països, el sistema d'acreditació del CCFCPS es caracteritza per:
El CCFCPS és un òrgan adscrit al Departament de Salut (Decret 407/2006, de 24 d'octubre) amb l'objectiu d'establir instruments que garanteixin la coordinació i l'homogeneïtat de les estructures d'acreditació i la gestió de les institucions de formació continuada, així com dels programes i les activitats de les diferents professions sanitàries.
L'àmbit de regulació de la formació continuada és el de les professions sanitàries contemplades a la Llei d'Ordenació de les Professions Sanitàries (Llei 44/2003, de 21 de novembre, LOPS).
El CCFCPS consta d'un Plenari, presidit pel Conseller/a de Salut, d'un consell tècnic per cadascuna de les professions sanitàries incloses dins l'àmbit d'aplicació de la Llei d'ordenació de les Professions Sanitàries, i d'una Secretaria a la qual s'adscriu la secretaria tècnica dels consells tècnics.
Les funcions del CCFCPS consisteixen en:
President/a: el Conseller/a del Departament de Salut.
(Data de constitució 7 de maig de 2009)
President: el Conseller/a del Departament de Salut.
Vicepresident: el Director/a de la Direcció General d'Ordenació Professional i Regulació Sanitària.
Per les professions sanitàries:
- Per Dietètica i Nutrició: Nancy Babio Sánchez
- Per Farmàcia: Aina Surroca i Berta Torres
- Per Física Mèdica: Diego Jurado Bruggeman
- Per Fisioteràpia: Pendent de designació
- Per Logopèdia: Núria Duaso Caldés
- Per Psicologia Clínica: Pendent de designació
- Per Teràpia Ocupacional: Estefanía Montiel
- Per Veterinària: Bernat Serdà Bertran
- Per Formació Professional familiar sanitària: Marian Chavarria Lorente
Per Universitats: Josep Ribas i Seix
Per Formació Professional: Marta Nel·lo
Per l'Acadèmia de Ciències Mèdiques de Catalunya i Balears: Àlvar Net Castel i Tomàs Casasín Edo
Per cada professió sanitària s'ha constituït un consell tècnic de formació continuada, la composició dels quals és la següent:
Comissió mixta de Formació Professional
El proppassat dia 13 de gener de 2015, el Ple del Consell Català de la Formació Continuada de les Professions Sanitàries va aprovar d'estendre el sistema d'acreditació de les activitats de formació continuada a les activitats dels professionals de l'àrea sanitària, inclosos en l'article 3 de la Llei d'Ordenació de les Professions Sanitàries.
Per tal de fer-lo operatiu s'acordà la creació d' una comissió mixta de Formació Professional integrada per dos representants de cadascuna de les entitats professionals més representatives per a totes les professions de l'àrea sanitària.
Aquesta comissió mixta serà coordinada per la Secretaria Tècnica.
Els Consells Tècnics del CCFCPS compten amb una Secretaria Tècnica única, al capdavant de la qual hi ha una Secretari/a Tècnic/a adscrita a la Secretaria del Plenari del CCFCPS.
La Secretaria Tècnica es configura com l'equip professional que dona suport de gestió, tècnic i administratiu als diferents Consells Tècnics, centralitza les sol·licituds d'acreditació d'activitats, gestiona tot el procés i juntament amb els coordinadors dels diferents Consells Tècnics elabora anualment una memòria de les activitats formatives acreditades, per a ser elevada al Plenari.
Davant de la situació provocada per la Covid-19 les activitats formatives previstes es van posposar amb data 5 de març.
A partir del 21 de setembre reprenem l'activitat formativa.
Podeu consultar les activitats, modalitats, hores lectives i dates i en pocs dies podreu consultar els programes de les diferents propostes formatives.
Segons l'evolució de la Covid-19 i les mesures dictades pels organismes competents en cada moment, i tenint en compte com poden afectar aquestes mesures tant als destinataris de les activitats formatives que oferim des de la Sub-direcció com a als col·laboradors docents que les imparteixen, aquesta programació es pot veure afectada pel que fa a modificacions de modalitats, dates i horaris, ajornaments i anul·lacions.
Esperem que siguin els canvis siguin mínims i si es produeixen avisarem el més aviat possible tant als sol·licitants de cada activitat com a les seves Unitats Docents.
Preguem que enteneu i disculpeu les molèsties que us pogui ocasionar.
Us presentem l'oferta formativa que des de la Sub-direcció General d'Ordenació i Desenvolupament Professional s'ofereix als professionals sanitaris que exerceixen tasques de tutor, col·laborador docent i cap d'estudis de residents i que reprendrem a partir del dia 21 de setembre, podeu consultar aquí les activitats, formats, modalitats, hores lectives i dates de realització.
Totes les activitats s'han revisat, algunes modificat i també trobareu de noves.
Amb els docents, hem tingut en compte la situació que vivim des de ja fa uns mesos provocada per la Covid19 i que ara per ara continua afectant-nos en molts aspectes de la nostre vida personal i professional.
Anirem actualitzant el que ara està com a pendent i també els programes de cada activitat formativa en els propers dies.
Si esteu interessats en alguna activitat consulteu amb les vostres Unitats Docents.
Moltes gràcies i esperem que resulti del vostre interès.
Des de la Fundació Galatea teniu a la vostra disposició activitats formatives en modalitat presencial i virtual relacionada amb les tasques com a tutors dels especialistes de les professions sanitàries en formació.
Consulteu l'apartat de Formació i l' Aula de Salut i Benestar on trobareu el detall de les activitats.
Podeu contactar amb [EMAIL] si esteu interessats o necessiteu més informació.
Dades de formació primer semestre any 2019
Resultats enquestes satisfacció participants 2016-2018
> Llistat per ordre de número de expedient atorgat
> Decret 352/2004, de 27 de juliol, pel qual s'estableixen les condicions higienicosanitàˆries per a la prevenció i el control de la legionel·losi
> Instruccions del Ministerio de Sanidad: renovació dels cursos per al manteniment higienicosanitaˆri d'instal·lacions amb risc de legionel·losi
> Instruccions per a la presentació de la documentació
> Orientacions per al programa del curs
> Criteris orientatius per la professorat
> Sol·licitud de reconeixement mutu (català) / Solicitud de reconocimiento mutuo (castellano)
Per a més informació, o si teniu alguna modificació per comunicar contacteu amb: [EMAIL]
Edicions autoritzades de l'any en curs
> Autorització per operar com a entitat formadora per a l'ús de desfibril·ladors (DEA) per personal no sanitari i inscripció i modificació de dades en el Registre.
> Inscripció, modificació i cancel·lació de les dades del Registre de desfibril·ladors fora de l'àmbit sanitari (DEA).
> Accés a l'Àrea Privada de Centres.
Per a més informació o enviament de documentació contacteu mitjançant la bústia de correu electrònic: [EMAIL]
pel qual s'estableixen els requisits per a la instal·lació i l'ús de desfibril·ladors externs fora de l'àmbit sanitari i per a l'autorització d'entitats formadores en aquest ús.
El Col·legi Oficial d'Infermeres i Infermers de Barcelona té en marxa el programa Programa RETORN per a l'atenció d'infermeres i infermers amb problemes mentals i/o d'addicció.
És un servei assistencial per ajudar les persones afectades a superar la malaltia amb l'objectiu rehabilitar-los i reinserir-los a la vida laboral.
El programa també protegeix els usuaris dels efectes perjudicials derivats d'aquesta problemàtica, i vetlla pel compliment estricte de les normes d'ètica de la professió infermera.
La indicació, l'ús i l'autorització de la dispensació de medicaments i productes sanitaris d'ús humà és una capacitat pròpia de les infermeres i dels infermers.
En aquest sentit, el Departament de Salut ha aprovat el Decret 180/2019, de 27 d'agost, pel qual es regula el procediment d'acreditació de les infermeres i els infermers per a l'exercici de la indicació, ús i autorització de dispensació de medicaments i productes sanitaris d'ús humà.
Les infermeres que vulguin sol·licitar l'acreditació han de presentar la sol·licitud i fer tots els tràmits mitjançant el canal electrònic que l'Administració de la Generalitat posa a disposició dels professionals col·legiats a través de la web Canal Empresa.
Per rebre l'acreditació com a infermera és imprescindible complir amb tots els requisits que s'estableixen a continuació per a cadascun dels àmbits de cures que se sol·licita:
Acreditar una experiència professional mínima d'un any en cures generals.
Estar en possessió del títol d'infermera especialista en l'àmbit sol·licitat (per a més informació sobre les especialitats en Infermeria veure el Reial decret 450/2005, de 22 d'abril)
Acreditar una experiència professional mínima d'un any en cures especialitzades en relació a l'àmbit sol·licitat.
La sol·licitud d'acreditació només es pot presentar per via telemàtica i amb el formulari de sol·licitud normalitzat disponible a la web Canal Empresa.
A més del formulari de sol·licitud sempre cal adjuntar la documentació que acrediti l'experiència professional:
En cas de complir amb els requisits per sol·licitar l'acreditació en més d'un àmbit, cal adjuntar al formulari un certificat d'experiència professional per a cada àmbit.
El Pla de Govern Obert de la Generalitat de Catalunya 2017-2018 desplega les línies estratègiques en matèria de govern obert per aplicar la Llei 19/2014, del 29 de desembre, de transparència, accés a la informació pública i bon govern.
Un dels àmbits d'actuació d'aquest Pla és el de dades obertes, que comprèn les actuacions relatives a la millora i promoció del Portal de dades obertes de la Generalitat de Catalunya i al foment de l'ús i explotació de les dades obertes que fan públiques les administracions catalanes.
El Portal de dades obertes és una plataforma que aplega totes les dades de caràcter públic procedents dels diferents organismes de la Generalitat en format reutilitzable, és a dir, estructurat, obert i sense propietaris (per exemple, un CSV o XML).
Aquest format de dades està dissenyat perquè d'altres programes o aplicacions en puguin fer ús, per exemple, per analitzar-les, creuar-les amb d'altres fonts de dades, o crear-ne visualitzacions en gràfics o mapes.
En aquesta línia, el Govern impulsa una política corporativa de gestió integral de dades dels seus sistemes d'informació que faciliti el tractament posterior d'aquestes dades amb les finalitats de transparència i reutilització social de la informació pública.
Per contribuir des de l'àmbit de salut amb la màxima eficàcia a aquesta política corporativa d'obertura de dades, es fa palesa la conveniència d'organitzar conjuntament, entre el Departament de Salut i el seu sector públic, l'exercici conjunt d'aquesta política, mitjançant la creació de la Comissió de Dades Obertes del Departament de Salut i del seu sector públic.
Les funcions de la Comissió són: